text: Drama på Fanø endte heldigvis lykkeligt
  23 januar 2016 kl. 09.41
  En 70-årig tysk kvinde blev lørdag formiddag reddet i land på Fanø. Hun var kørt ud på en ATV og mens vandstanden steg, mistede hun orienteringen.
  Både helikopter, redningsbåde og patruljevogne blev ved 9-tiden lørdag formiddag alarmeret og sendt til Fanø.
  Årsagen den var, at en ældre tysk kvinde tidligt lørdag morgen var  kørt ud på Galge Rev ved Fanø, men på grund af tågen kunne hun ikke selv finde vejen tilbage.
  -Kvinden havde heldigvis en telefon med og ringede til en bekendt, der så kunne alarmere os, fortæller vagtchef Ole Aamann fra Syd og Sønderjyllands Politi til TV SYD.
  Hun blev efterfølgende kontaktet og bedt om at holde stille på sin ATV.
  Efter godt 30 minutters eftersøgning lykkedes det at finde kvinden godt 600 meter ude i havet, fortæller vagtchefen.
  De var en traktor fra Sønderho Redningsstation, der spottede den 70-årige og fik hende guidet i land.
  Hurra for Sønderho Redningsstation, der netop har fundet den søgte tyske kvinde ved Fanø - ca. 600 m ude i havet. Vagtchefen. #politidk
  
  